cyanic-selkie/wikianc huggingface dataset:
Македонски парламентарни избори (2016)
Политичка криза
На 31 јануари 2015 година премиерот Никола Груевски, на прес-конференција објавил дека добивал закани од водачот на опозицијата Зоран Заев за објавување на нелегално добиен материјал од странска разузнавачка служба. Започнувајќи од 9 февруари 2015 година водачот на опозицијата, Зоран Заев, преку проектот „Вистината за Македонија“ започнал со објавување на прислушкуваните разговори (т.н. „бомби“), за кои тој обвинил дека власта незаконски ги прислушкувала граѓаните. На 5 мај започнале протести по објавувањето на снимката за убиството на Мартин Нешковски. На 12 мај оставки си поднеле Гордана Јанкуловска од функцијата министер за внатрешни работи, Миле Јанакиевски од функцијата министер за транспорт и врски и Сашо Мијалков од функцијата директор на УБК по вооружената престрелка во Куманово. По големиот протест на СДСМ и на „Граѓаните за Македонија“ на 17 мај, опозицијата пред зградата на Владата постави шатори, а камперите таму останаа до 16 јули, со барање премиерот Никола Груевски да си замине од власт.
Пржински договор
На 2 јуни 2015 во Пржино бил постигнат договор од страна на водачите на четирите најголеми партии за разрешување на политичката криза. Договорот предвидел враќање на СДСМ во парламентот, нови министри за внатрешни работи и за труд и социјална политика предложени од страна на СДСМ и одржување на предвремени парламентарни избори. На 15 септември Советот на јавни обвинители на предлог на Собранието ја избрал Катица Јанева за специјален јавен обвинител за гонење на кривични дела поврзани и кои произлегуваат од незаконското следење на комуникациите. СДСM, според договорот од Пржино, доби двајца министри во техничката влада за спроведување на изборите. Оливер Спасовски станал министер за внатрешни работи, Фросина Ременски за труд и социјална политика, а Љупчо Николовски, Александар Кирацовски и Кире Наумов станале дополнителни заменици-министри во министерствата за земјоделство, информатичко општество и за финансии. На 30 декември 2015 Заев ги предал материјалите од незаконското следење на комуникациите на Специјалното јавно обвинителство (СЈО).
Согласно договорот од Пржино, на 18 јануари премиерот Никола Груевски поднел оставка, по речиси десет години на функцијата, а на негово место дошол генералниот секретар на ВМРО-ДПМНЕ Емил Димитриев, кој бил технички премиер за спроведување на изборите. На 12 февруари СЈО отворило истражна постапка за својот прв случај, под кодно име „Титаник“, за злосторничко здружување, повреда на избирачкото право, поткуп при избори, уништување на изборни материјали и злоупотреба на средства за изборна кампања за локални избори во 2013.
На 12 април 2016 претседателот на државата, Ѓорге Иванов, донел општ акт за прекинување на сите кривични постапки што се водат против политичари и функционери во Република Македонија, и од власта и од опозицијата, со кој помилувал вкупно 56 лица. По одржаните протести во наредните денови, на 27 мај претседателот ја повлекол одлуката за помилување за 22 најекспонирани политичари, а на 6 јуни и сите преостанати одлуки за помилување. На 14 јуни оставка си поднел вицепремиерот и министер за финансии Зоран Ставрески.
Разрешница на кризата
На 18 октомври 2016 претседателот на Собранието Трајко Вељаноски донел решение за распишување на предвремени парламентарни избори. Изборната кампања започнала на 21 ноември и завршила на 10 декември, на денот на изборен молк. Кампањата на СДСМ била насловена „За живот во Македонија“, додека ВМРО-ДПМНЕ се претставила со програмата „Реално“. Изборите биле одржани на 11 декември.
Изборен модел
За овие избори се применува пропорционален модел со затворени листи. 120 пратеници се избираат во шест изборни единици, по 20 од секоја, при што мандатите се распределуваат според Донтовиот метод.
Промени во моделот имаше за гласањето на дијаспората. Бидејќи на претходните избори, тројцата пратеници од дијаспората се избираа со помалку гласови отколку пратениците во Република Македонија, овој пат дијаспората наместо во три, гласаше во една (седма) изборна единица. Првиот пратеник во седмата изборна единица која ги опфаќа Европа, Африка, Северна и Јужна Америка, Австралија и Азија е избран доколку списокот на кандидати за пратеници освоила најмалку онолкав број на гласови со коишто е избран пратеник со најмал број на гласови во изборните единици во Република Македонија на последните парламентарни избори во Република Македонија, вториот пратеник е избран доколку списокот на кандидати за пратеници освоила двојно поголем број на гласови, а третиот со тројно поголем број на гласови од бројот на гласови со коишто е избран пратеник со најмал број на гласови во изборните единици во Република Македонија на последните парламентарни избори во Република Македонија. Доколку ниту една од листите на пратеници не го добила потребниот број на минимум гласови не се избира ниту еден пратеник.
Гласачи
Според избирачкиот список составот на гласачите е следниов:
Учесници на изборите
Според утврдените листи на кандидати за пратеници во изборните единици 1,2,3,4,5 и 6 биле предложени и утврдени 58 листи со вкупно 1.160 кандидати за избор на пратеници во Собранието на Република Македонија, а во изборната единица 7 се предложени и утврдени 4 листи со вкупно 12 кандидати за изборн а пратеници во Собранието на Република Македонија. На изборите учествувале 5 коалиции, а самостојно учествувале 6 партии. Во коалиција односно самостојно учествувале вкупно 53 партии.
Партии и коалиции (според реден број):
Епилог
Мандатите на пратениците биле заверени на основачката седница на Собранието одржана на 30 декември. На 9 јануари 2017. Иванов го доделил мандатот за формирање влада на Груевски, но Груевски не успеал во уставно предвидениот рок од 20 дена да состави влада.
Заев успеал да оформи парламентарно мнозинство преку коалиција на СДСМ со ДУИ, Беса, и коалицијата Алијанса за Албанците, по што на 27 февруари доставил 67 пратенички потписи до Иванов за добивање мандат. Талат Џафери бил избран за собраниски претседател на 27 април 2017 после 20 продолженија на конститутивната седница. По изборот на Џафери следуваше упад во Собранието на околу 300 демонстранти, чиј исход беа и неколку претепани пратеници. Зоран Заев го добил добил мандатот за состав на влада од страна на претседателот Иванов на 17 мај, по испорачаната изјава со гаранција за зачувување унитарноста на државата. На 31 мај била изгласана новата македонска влада, 171 ден по завршувањето на изборите.
1600 во уметноста
1600 година во уметноста содржи некои значајни настани.
Ристо Божиноски
Ристо Цветанов Божиноски (1918 во Велмеј, Охридско — октомври 1944 во Зајас, Кичевско) македонски партизан, учесник во НОБ.
ФК Мајорка
Реал Клуб Депортиво Мајорка скратено РКД Мајорка или ФК Мајорка е шпански фудбалски клуб од Палма де Мајорка. Моментално се натпреварува во Сегунда Дивизион, втората лига по ранг во Шпанија. Клубот е основан во 1916 година.
1601 во уметноста
1601 година во уметноста содржи некои значајни настани.
Сардински јазик
Сардинскиот (Sardu, Saldu) е главен јазик што се зборува на островот Сардинија во Италија. Тој се смета за јазик што најконзервативен јазик од сите романски јазици на полето на фонологијата и со неговите палеосардински супстрати.
Дуќан на ул. „Илинденска“ бр. 58 (Прилеп)
'''Дуќан на ул. „Илинденска“ бр. 58''' — дуќан во Старата чаршија во градот Прилеп. Објектот е заведен како културно наследство на Македонија во списокот на заштитени добра на Министерството за култура.
Темница (река)
Темница — река во Македонија, североисточно од градот Кичево.
Реката поминува низ селата Лазаровци и Мамудовци.
Устие
Реката се влева во Зајаска Река кај градот Кичево.
Русе Нестороски
Русе Петков Нестороски (1926 во Црвена Вода, Охридско — август 1945 во Охрид) македонски партизан, учесник во НОБ.
Животопис
Русе Петков Нестороски е роден во селото Црвена Вода. Се занимавал со земјоделие од најрана возраст. Како многу млад почнал да го помага НОБ. Станува член на СКОЈ од 1943 година. Доброволно пристапува во партизанскиот одред Даме Груев на 15 јули 1943 година. Во составот на Првата македонско-косовска ударна бригада, учествува во повеќе борби што ги води бригадата во западна Македонија и Грција, при што се разболува. Се лекува во охридската болница, и умира во август 1945 година.
Накаш Синан-бег
Накаш Синан-бег — османлиски сликар и минијатурист.
Животопис
Накаш Синан Бег е османлиски минијатурен уметник кој живеел во 15 век. Најпознат е по своето дело на отоманскиот султан Мехмед II кој мириса роза.
Освен ренесансните уметници кои биле поканети во Отоманското Царство од Мехмед, било одлучено и дека Накаш Синан-бег да замине во Италија. Синан Бег работел за Маестро Паоло, еден од мајсторите на уметноста во Италија. По неговото враќање, Синан, кој бил под влијание на италијанското сликарство, насликал портрет на Фатих, прикажувајќи го како мириса роза. Во ова дело, влијанието на италијанското сликарство се гледа во работата на Синан Бег. Розата на сликата го евоцира пророкот Мухамед и исламот.
1602 во уметноста
1602 година во уметноста содржи некои значајни настани.
Брсјачка носија
Брсјачката етничка целина го зафаќа југозападниот дел на Македонија. Таа е, всушност, најголемата етничка целина во чиј состав влегуваат многу помали и поголеми пределски целини, секоја со свои посебни етнички особини и со карактеристични народни носии.
Особености
Во женската носија од овој дел на Македонија посебно се изразени разликите на облеките во поодделните пределски целини. Застапена е долгата платнена туниковидна кошула, украсена со богати везови по полите, ракавите и градите. Горните облеки, многу разновидни по начинот на украсување, имаат разлики и во димензиите - од тесни и куси, до под појас, почнувајќи од северниот дел тие се зголемуваат во должина колку се оди по на југ кон Охридското Езеро. Машката носија е поизедначена, главно од платнени и клашнени облеки.
Никола Симеонов Андреев
Никола Симеонов Андреев, познат како Алај беј и Кољо Мокренски (1879-1911) — македонски револуционер, костурски војвода, член на Македонската револуционерна организација и учесник во Илинденското востание.
Животопис
Никола Симеонов Андреев е роден во 1879 година, во селото Мокрени, Костурско. По завршувањето на 6-ти клас во Битола, школувањето го продолжил во Военото училиште во Софија, но не го завршил. Завршил гимназија во Варна, Бугарија, и стапил во бугарската воена служба. По професија бил учител и новинар. Во 1902 година бил назначен за војвода на чета во Костурско.
Активно се вклучил во македонското ослободително движење во Костурско и Леринско. За време на Илинденското востание учествувал во заземањето на Невеска и Клисура, заедно со здружените костурски востанички чети. По востанието заминал во Бугарија, но во 1904 година, повторно се вратил во Костурско и дејствувал како војвода на чета до 1907 година.
За време на Младотурската револуција во 1908 година, се повлекол и работел како учител во родното село, но во 1910 година, повторно ја продолжил борбата против турската власт во Македонија.
Убиен е на 11 август 1911 година, од страна на врховистите, а според бугарските извори тој бил убиен од свој соселанец, Турчето.
Амангелди
Амангелди е град во покраината Алмати во југоисточен Казахстан.
Негреновци
Негреновци — село во Општина Конче, во околината на градот Радовиш. Селото е раселено и според пописот од 2002 година нема жители.
Географија и местоположба
Селото се наоѓа на западните падини на Смрдеш, на 7 километри северно од општинското средиште Конче.
Историја
Селото во век било дел од Радовишката каза на Отоманското Царство.
Население
Според податоците на бугарскиот етнограф Васил К’нчов („Македонија. Етнографија и статистика“) од 1900 година, селото имало 48 Македонци. По податоци на секретарот на егзархијата, Димитар Мишев („La Macédoine et sa Population Chrétienne“) во 1905 година во селото Негреновци имало 64 жители.
Селото е иселено во 1960-тите години, кога било целосно напуштено и оттогаш не било повторно населено.
Самоуправа и политика
Во периодот од 1965 до 1996 година, селото се наоѓало во рамките на големата општина Радовиш. Селото припаѓало на некогашната општина Радовиш во периодот од 1957 до 1965 година, додека во периодот 1955-1957, селото било во рамките на тогашната општина Конче.
Во периодот 1952-1955, селото било во рамките на тогашната Општина Конче, во која покрај селото Негреновци, се наоѓале и селата Габревци, Горни Липовиќ, Долни Липовиќ, Долни Радеш, Конче, Лубница и Ракитец. Во периодот 1950-1952, селото било дел од Општина Дедино, во која влегувале селата Горни Липовиќ, Долни Липовиќ, Дедино, Габревци, Негреновци и Ракитец.
Јелнија (Лоѓ)
Јелнија (полски: Jelnia) е село во општината Джевица,во границите на округот Опочно, во Лоѓското Војводство, во централна Полска. Селото е сместено 3 километри југозападно од Джевица,13 километри северноисточно од Опочно, и 79 километри југоисточно од регионалниот главен град Лоѓ.
Драганчо Илиевски
Драганчо Илиевски (,  – Попова Шапка,, ) бил македонски бранител, постар водник во АРМ, учесник во воениот конфликт во Македонија во 2001 година. Загинал на 17 март 2001 на Попова Шапка при пад на хелихоптерот Ми-17.
Живот, војната 2001 година и смрт
Голема чест е да се чуваат и бранат граничните меѓи на родната земја. Со тоа вековно чувство, сегашните генерации кои доживеаја да живеат во независна македонска држава ја преземаат и извршуваат задачата со голем предизвик - бранител на Република Македонија. Тоа возвишено чувство силно се препознаваше во динамичниот и мошне почитуван постар водник прва класа Драганчо.
Задачата го одведе на планинска убавица, Шара која толку многу ја сакаше и познаваше, неизмерно со војниците и се радуваше и возхитуваше, никогаш не претпоставувајќи дека токму тука, недалеку од караулата ќе биде местото на последната издишка на Драганчо, син и најголема радост на мајката Мира и таткото Глигор; домаќин на сопственото семејство и неговото и на сопругата најголемо богатство во синот и ќерката кои останаа сираци кога татковата помош најмногу им требаше.
Загина на 17 март 2001 година, на 31 години за да споменот за него вековито трае. Драганчо Илиевски посмртно е одликуван со медал за храброст од Претседателот на Р. Македонија.
Свег
Свег (швед. Sveg) е населено место во округот Јемтланд, Шведска и административен центар на општината Херједален. Населението брои 2.633 жители.
Секуле Димоски
Секуле Постолов Димоски (1901 во Ново Село, Охридско — пролетта 1943 во Сурдулица, Србија) македонски партизан, учесник во НОБ.
Животопис
Секуле Постолов Димоски е роден во селото Ново Село. Се занимава со земјоделие. Активно работи во НОБ од 1942 година. Доброволно стапува најпрво во партизанскиот одред Даме Груев во јули 1943 година, а потоа се бори во првиот македонски баталјон Мирче Ацев. Во февруарскиот поход заминува за кумановско. Во борбите што ги води Третата македонска ударна бригада пролетта 1943 година, загинува кај Сурдулица.
Дедино
Дедино — село во Општина Конче, во околината на градот Радовиш.
Според пописот од 2002 година, селото имало население од 716 жители, со што селото се вбројува во средни села во областа на Конче и Радовиш. . Дедино е познато како значајно место од времето на Илинденското востание, кога во него била изградена пушкарница, а добар дел од населението директно учествувало во востанието.
Географија и местоположба
Селото Дедино се наоѓа на територијата на Општина Конче, на превалот (превојот), односно на сртот на планината Смрдешник, помеѓу Радовишкото Поле и горното сливно подрачје на Крива Лакавица. Иако има ваква специфична местоположба на самата граница помеѓу Радовишкото Поле и Лакавичко, сепак според кажувањата на самите жители и според географските и етнографските одлики, Дедино припаѓа на Лакавицата, па поради тоа во минатото било преместено од рамките на некогашната општина во Ињево во Конче. Дедино е ридско село кое се наоѓа на надморска височина од 689 метри. Селото се наоѓа на планината Смрдешник заобиколено со неколку ридови. Низ селото минува регионалниот пат од Радовиш за општината Конче и го дели селото на два дела: Горно и Долно Маало. Од градот Радовиш е оддалечено 10 километри. Атарот е голем и зафаќа простор од 22,1 км2, на кои преовладуваат шумите на површина од 1.338,8 ха, на обработливото земјиште отпаѓаат 592,6 ха, а на пасиштата 248,1 ха.
Историја
Во турските пописни дефтери од XVI век, односно од 1570 година, Дедино се среќава во 2 записи, како чисто христијанско македонско село кое припаѓало во рамки на казата и нахија Струмица во состав на Ќустендилскиот санџак. Во првиот запис тоа е запишано како чифлиг на некој царски слуга во кое имало 14 укинати соколари и уште 21 христијанско македонско семејство кои произведувале 45 товари пченица, 53 товари мешано жито, леќа, наут, грав (од видот мердумек), градинарски култури, овошје, грозје, шира, сено, одгледувале свињи и пчели во улишта и кошници за што се остварувало приход од 5103 акчиња. Во вториот запис се наведени 21 македонско христијанско семејство, што соодвествува со првиот запис, кои произведувале 48 товари пченица, 40 товари мешано жито, леќа, градинарски култури, грав, грозје и шира, чувале свињи и пчели за што се остварувало данок од 4585 акчиња.
За селото Дедино во својата книга Материјали по изучувањето на Македонија од 1896 година, македонскиот револуционер Ѓорче Петров запишал дека се наоѓа 2 часа на југ од Радовиш на планината Смрдеш, а низ него минувал патот од Радовиш за Криволак, што од една страна му носело полза, а од друга штета зашто низ него бил патот и на конечките Турци. Во тоа време на крајот на XIX век, селото имало околу 90 македонски куќи, а неговите жители - дединци се занимавале со земјоделство, произведувајќи крупна пченица и со сточарство, но главното занимање им било производството на вар. Дединци правеле вар кој го носеле во Штип, Радовиш и Струмица. Некогаш Дедино било чифлик, но во тоа време веќе било самостојно село чии давачки односно Спахилакот му изнесувал 370 лири, а во селото имало и до 5.000 глави добиток. Дедино има стара црква во која Ѓорче Петров ги пронашол следниве нешта: Евангелие од Теофилакт со запис на почетокот од еден поп од с. Дедино во кој се кажува дека во 1745 година станало чудо големо: едно јагне се продавало за три гроша, ока сол за пет пари, ока леб за една пара, па се појавиле многу глувци и змии „па беше стравотија“; и натпис на една црковна книга од зајачка кожа. Книгата во Радовиш ја купи стопан Богој.
На крајот на век, селото било дел од Радовишката каза на Отоманското Царство. За селото се врзуваат неколку историски настани како што е изработувањето на првите бомби. Работилницата за рачни бомби во селото била отворена кон крајот на 1896 година, но била затворена во ноември 1897 година. . Во време на национално-ослободителното револуционерно движење во селото Дедино отседнале и престојувале двајцата македонски револуционери - великани, Гоце Делчев и Јане Сандански. Во 1897 година, во Дедино и Ињево се одвила Радовишката афера на МРО. . На 25 август во Дедино, настанало убиство на двајца собирачи на такси за тутунот, кои посвоите зулуми станале несносливи за народот. Со ова убиство настанала таканаречената „Дединска афера“. Собирачите на данокот за тутун правеле многу пљачки низ селата, поради што месното раководство на ТМОРО во Радовиш донело решение да бидат спречени со сила, при што селската милиција во Дедино ги опколила и двајца од нив убила. Главатарот на групата бил ранет и успеал да избега, по што ја известил војската во Радовиш која го опсадила дедино, при што во селото започнале претреси по куќите каде биле откриени скалдови со оружје и муниција, малтретирања и апсења во кои биле затворени 116 селани, а 123 биле измачувани. Дединската афера се проширила и на соседното село Ињево, а предизвикала цела низа афери, со што македонското националноослободително движење претрпело значителни штети.
Потекло и значење на името
Според преданијата името го добило па некои дедо и внук кои живееле во оваа месност. Името на селото Дедино е многу старо со најстара потврда, запишано со истиот облик  Ддино  од 1366 година, а според научните толкувања тоа доаѓа од зборот дедо или личното име Дедо, Деде. Имајќи предвид дека во постарите средновековни времиња, па и до денешни дни за свештеници и верски великодостојници - владики се вели дедо, поради средишната значајна местоположба можно е Дедино да било седиште и живеалиште на некој дедо-владика од каде го добило името Дедино - село, место.
Стопанство
Според составот на атарот селото Дедино има мешовита земјоделска функција. Најголемиот дел од населението се занимава со земјодели, при што најмногу се одгледува тутун, градинарски култури и ран зеленчук под пластеници - пипер, патлиџан, кромид, зелка, марула, лук, краставици, лубеници и дињи, жита - пченица, пченка и јачмен, а како и во поширокиот радовишки крај и во Дедино е многу застапено овоштарството и тоа најмногу одгледувањето на сливи, во помала мерка и цреши, кајсии, вишни, а застапено е и лозарството. За потребите на земјоделието бидејќи селото е сместено високо на вододелницата помеѓу двата речни слива на Крива Лакавица и Струмица во Дедино постои систем за наводнување со пумпи. Поради големите површини под шума, како и околните села, Дедино уште одамна има долга историска традиција на производство на вар, кој се произведува и во денешно време во помали размери. Од големите шумски површини се сече многу дрво за огрев и градежен материјал кое се продава во Радовиш и Скопје. Од сточарството е застапено одгледувањето на козите од ситниот и кравите и воловите од крупниот добиток. Во самото село работат неколку продавници, а поради близината на Радовиш, дел од населението се занимава со стопански - услужни и занаетчиски дејности надвор од Дедино, во прв ред автопревоз на големи камиони во странство, градежништво, трговија итн.
Население
Според податоците на бугарскиот етнограф Васил К’нчов („Македонија. Етнографија и статистика“) од 1900 година, селото имало 700 жители, сите Македонци. По податоци на секретарот на егзархијата, Димитар Мишев („La Macédoine et sa Population Chrétienne“) во 1905 година во селото Дедино имало 800 Македонци.
Според пописот од 2002 година, селото имало 716 жители, сите Македонци.
Иако во последниот попис и во селото Дедино се забележува намалување на жителите поради миграцијата град-село, сепак сè уште во селото живеат повеќе лица отколку на првиот попис во 1948 година и со тоа претставува едно од ретките села во Македонија каде не се намалил бројот на жителите. . Во периодот од 30 години бројот на жителите се зголемил за 100, односно во 1961 Дедино броело 675 жители, а во 1994 бројот се зголемил на 779 жители.
Според последниот попис од 2021 година, во селото живееле 498 жители, од кои 457 Македонци и 41 лицe без податоци.
Родови
Селото Дедино отсекогаш па до денес е населено исклучиво со родови на Македонци од православна христијанска вероисповед меѓу кои најстари се: Кубурци, Гуширци од кои потекнувал селскиот кмет и чии предци откако направиле „збрка“ сакајќи да го убијат турскиот бег од Конче биле насилно раселени и однесени во Гостивар, Милевци - припадници на овој род заедно со членови од претходните два рода изработувале бомби и учествувале во познатата Радовишка афера на МРО, Здравеви. Останати семејства кои живеат во Дедино се: Ристови, Трендови, Веселинови, Илиеви, Ефтимови, Андонови.
Самоуправа и политика
Во периодот од 1965 до 1996 година, селото се наоѓало во рамките на големата општина Радовиш. Селото припаѓало на некогашната општина Радовиш во периодот од 1955 до 1965 година.
Избирачко место
Во селото постои избирачкото место бр. 1608 според Државната изборна комисија, сместени во просториите на основното училиште.
На претседателските избори во 2019 година, на ова избирачко место биле запишани вкупно 538 гласачи.
Култура и спорт
Во селото работи аматерски фолклорен ансамбл „Цветови“, кој има 40-годишно постоење.
Во селото функционира и фудбалскиот клуб „Илиница“.
Иселеништво
Селото има голем број на иселеници кои живеат во Радовиш како и Гевгелија со околината.
Анте Дунски
Анте Дунски — македонски револуционер, прилепски војвода и член на Македонската револуционерна организација.
Животопис
Нема доволно податоци за животот на Анте Дунски, но се знае дека е роден во селото Дуње, Прилепско. Во 1902 година бил комита во четата на војводата Петар Ацев. Учествувал во Илинденското востание како војвода на чета во Прилепско.
NGC 1784
NGC 1784 — спирална галаксија во соѕвездието Зајак, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1784 се споменува и како MCG -2-13-42, IRAS 05030-1156.
Податоци од набљудување
Според морфолошката класификација на галаксиите, NGC 1784 е од видот SBc. Видливиот сјај со голо око изнесува 11,7 m, а оној во рамките на интервалот од минималната до максималната честота 12,4 m, додека површинскиот сјај изнесува 14 m/лм2. NGC 1784 има привидни димензии од 4,1' х 2,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 5 м 27,1 с, а неговата деклинација, односно висината на лакот на тој агол, - 11° 52' 16". Положбениот агол на објектот е во износ од 105°.
Други поделби
Проучување на NGC 1784 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 16716. Во рамките на атласот на длабокото небо, Уранометрија 2000.00, објектот припаѓа на групата означена со бројот 270; додека во Каталогот на основни ѕвезди (GSC) е групиран под бројот 5326. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 898.
Бариум јодид
Бариум јодид е неорганско соединение со хемиска формула BaI2. Соединението постои во анхидридна и во хидратна форма(BaI2(H2O)2), каде што и двете се бели кристални супстанци. Кога се загрева хидратната сол се претвара во анхидридна сол. Хидратната форма е растворлива во вода, етанол, и ацетон.
Структура
Структурата на безводната форма наликува на олово(II) хлорид при што секој Ba центар е врзан за девет јодиди лиганди и има кристална структура на пакување која е доста слична на BaCl2.
Реакции
Анхидридната BaI2 може да се подготви со третирање на Ba метал со1,2-дијодоетан во диетил етер.
BaI2 реагира со алкил калиум соединенија за да формира органобариум соединенија.
BaI2 може да биде редуциран со [[литиум] бифенил, за да се добие високо реактивна форма на бариум метал.
Безбедност
Како и сите растворливи соли на бариум, бариум јодид е токсичен.
Менингитис
Менингитисот претставува воспаление на мозочните обвивки. Спрема етиологијата постојаат различни видови на менингитиси и тоа :
Во 2015 години околу 8.7 милиони луѓе во светот развиле менингитис. Ова резултирало со 379,000 смртни случаи – што претставува намалување од 464,000 смртни случаи во 1990 година. Со соодветен третман ризикот од смрт кај бактериски менингитис е помал од 15%. Секоја година во периодот помеѓу декември и јуни во регионот на Потсахарска Африка, познат како менингеален појас, се случуваат епидемии на бактериски менингитис. Помали епидемии се појавуваат и во други краеви во светот. Зборот менингитис доаѓа од старогрчкиот збор μῆνιγξ менинкс, „мембрана“ и медицинската наставка -итис, кој означува „воспаление“.
Заеднички симптоми
Постојаат заеднички симптоми за сите видови на менингитиси, но секоја група на менингитис се одликува со посебни симптоми. Заедничката клиничка слика е позната како менингеален синдром. Симптомите под кој тој се јавува се следните: Главоболието претставува редовен симпптом кој го придружува менингеланиот синдром. Главоболието е мошне интензивно и секое напрегање или движење на главата предизвикува засилување на болката. Главоболието е дифузно, но најмногу е сместено на челото и пределот на вратот. Се јавува доста често и независно од внесената храна. Натанува ненадејно и без некој повод. По повраќањето не постои олеснување. Се јавува како еден од првите симптоми на менингитисот. Се добива со гфлексија на вратот спрема напред при тоа главата не може да се свитка нанапред. Ако болен кој лежи на грб му се подигнаат нозете и му се стваат под прав агол се јавуваат болки и ограничување во изведувањето на оваа флексија. Знакот на Керниг може да се изведе и на друг начин т.е ако болниот се подигне од лежечка положба во седечка не ќе може да седне под прав агол од деведесет степени со испружени нозе, и ќе настане флексија во колената. Се разликуваат две проби горен и долен бруџински: Долниот Бруџински се добива со пасивно свиткување на едната нога во колкот и коленото, при тоа доаѓа во флексија на спротивната нога. Се добива кога болниот лежи на грбот и пасивно му се флексира главата кон напред, во случај на позитивен симптом доаѓа до флексија на нозете. Сите заболени од оваа болест покажуваат зголемена осетливост спрема светлина, светлосни дразби. Ликворскиот наод е е скоро секогаш изменет.
Надворешни врски
Менингитис - Фемина Вирусно менингитиси
413 п.н.е.
413 п.н.е. — година според општоприфатениот календар. Тоа била 413. година пред новата ера, 413. од првиот милениум п.н.е., 13. од 5 век п.н.е. и четвртта од 410-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5095 и 5096 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4337 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3347 и 3348 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 340.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 413 година се протега во 2223 и 2224, додека според второто гледиште, годината трае во текот на 2283 и 2284 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 130. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1066 и 1065 исламска година пред хиџра.
1603 во уметноста
1603 година во уметноста содржи некои значајни настани.
Ивана Ивчевска
Ивана Ивчевска (родена на 15 октомври 1988 година) - македонска алпска скијачка. Таа учествувала на два настана на Зимските олимписки игри 2006.
Дуќан на ул. „Илинденска“ бр. 60 (Прилеп)
'''Дуќан на ул. „Илинденска“ бр. 60''' — дуќан во Старата чаршија во градот Прилеп. Објектот е заведен како културно наследство на Македонија во списокот на заштитени добра на Министерството за култура.
1604 во уметноста
1604 година во уметноста содржи некои значајни настани.
Серафим Китаноски
Серафим Блажев Китаноски (1916 во Издеглавје, Охридско — февруари 1944 во Барбарос, Бродско) македонски партизан, учесник во НОБ.
Животопис
Серафим Блажев Китаноски е роден во селото Издеглавје. Бил Студент. Како ученик во гимназијата во Крагуевац, во предвоениот период се запознава и се определува за напредното движење. Опфатен со движењето на отпорот од 1941 година, како толкувач кај италијанците во карабинерската станица во Издеглавје, врши услуги за НОБ. Во мај 1943 година стапува во Кичевско-мавровскиот партизански одред. Како командир на чета во Првата македонско-косовска ударна бригада е заробен во богомилскиот поход и стрелан кај Барбарос во февруари 1944 година.
Накаш Осман
Накаш Осман — османлиски сликар и главен минијатурист во Отоманското Царство во во текот на подоцнежната половина на 16 век. Датумите на неговото раѓање и смрт се слабо познати, но повеќето од неговите дела се датирани во последната четвртина од 16 век.
Сепса
Сепса претставува појава на микроорганизми во крвта.
Емир Локмиќ
Емир Локмиќ (роден на 23 декември 1997 година) - машки алпски скијач од Босна и Херцеговина, кој се натпреварувал за Босна и Херцеговина на Зимските олимписки игри 2018.
Моментално, тој скија за скијачкиот клуб Жељезничар од Сараево.
1605 во уметноста
1605 година во уметноста содржи некои значајни настани.
NGC 1785
NGC 1785 — астеризам во соѕвездието Златна Рипка, заведен во Новиот општ каталог на длабоконебесни тела.
Објектот бил предмет и на други истражувања, па освен како NGC 1785 се споменува и како ESO 56-**38, chain of 5-10 сtars.
Откривање
Објектот е откриен во - година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1785 е од видот *Grp. NGC 1785 има само една позната привидна димензија, која изнесува 3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 4 ч 58 м 35,3 с, а неговата деклинација, односно висината на лакот на тој агол, - 68° 50' 37".
Други поделби
Проучување на NGC 1785 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 444; додека во Каталогот на основни ѕвезди (GSC) е групиран под бројот 9161.
Славе Николески
Славе Митрев Николески (1924 во Велмеј, Охридско — 2 декември 1945 во Лојане, Кумановско) македонски партизан, учесник во НОБ.
Животопис
Славе Митрев Николески е роден во селото Велмеј. Се занимавал со земјоделие. Во НОБ стапува на 28 август 1944 година. Како водник на Првата бригада на пародната одбрана, загинува при расчистување на земјата од балистичките банди на 2 декември 1945 година, кај селото Лојане.
NGC 3864
NGC 3864 — џуџеста галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3864 се споменува и како MCG 3-30-97, CGCG 97-130.
Откривање
Објектот е откриен на 23 март 1884 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 3864 е од видот D. Видливиот сјај со голо око изнесува 14,2 m, а оној во рамките на интервалот од минималната до максималната честота 14,8 m, додека површинскиот сјај изнесува 12,9 m/лм2. NGC 3864 има привидни димензии од 0,9' х 0,7'.
Астрономски податоци
Објектот е од епохата Ј2000.0. Положбениот агол на објектот е во износ од 66°.
Други поделби
Проучување на NGC 3864 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 36620. Во рамките на атласот на длабокото небо, Уранометрија 2000.00, објектот припаѓа на групата означена со бројот 147; додека во Каталогот на основни ѕвезди (GSC) е групиран под бројот 1443. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1406.
Народни носии од Струшки Дримкол
Народните носии од Струшки Дримкол се носеле во 16 села од овој регион: Вевчани, Враништа, Бороец и др. Јужниот дел на пределот Дримкол, означен како Струшки Дримкол, сосема се разликупа по етничките особини на населението од неговиот северен дел — Дебарски Дримкол, а како највпечатлива е разликата во народната носија.
Машка носија
Машката носија од овој предел е составена од бројни бели клашнени облеки, украсени со црни гајтани, а тоа се бечви, џамадан, а младоженската носија, наречена зетоска, се дополнува со клашнена бела долама, долга до колена, тесна во горниот дел и широка, со многу набори, во долниот дел. Составен дел на носијата е богатиот карактеристичен машки накит - ќустек, со саат и старовремски пиштол.
Женска носија
Во народната носија на жените од Дримкол се карактеристични повеќе бели клашнени облеки, диференцирани по возраст и намена (клашеник - со украси од чоја за невести, џубе - со црвени и бели оптоки за повозрасни жени, ресачка - со волнени рески од внатрешната страна, за зимскиот период). Овие клашнени облеки се носат преку долгата платнена кошула, украсена со волнен, или постарите со копринен вез, со ситна и префинета релјефна орнаментика, а се опашуваат со многу долг црн плетен волнен појас, а врз него ткаена декоративна препашка, џуница и пругасто шарена скутина бофча, со богати поткити од волнени и чојани реснати украси. Во носијата на невестите од овој регион во минатото била карактеристична везената невестинска покривка за глава, наречена сокај, масовно употребувана до крајот на XIX век. Сокајот, како еден од најдекоративните елементи од женската носија, со врвни естетски вредности, изразени преку везената орнаментика, укажува на дамнешни културно - историски врски и може да се поврзе со некои истоветни делови на народите од Поволжјето. По својата форма на високо издигната ќулафка дава можности за претпоставка за врската со далечни траги од некогашните еднороги шапки, кои потсетуваат на старите фригиски капи.
Невестинската покривка за глава претставува марама од бело платно, украсена со разнобојни геометриски мотиви и густи волнени реснати поткити. На нозете се носат волнени плетени, ситно орнаментирани - чорапи и кожни чевли.
Во носијата од овој регион застапен е разновиден накит (мангура, тунтурици, чапрази, киска), во кои металот е дополнет со корални украси.
За одбележување е дека женската носија од овој предел сè уште се одржува, главно ограничена на одредени обредни и свечени функции, но со значително изменета и редуцирана содржина - изоставени везбени украси, некои клашнени облеки, како и изменет начин на украсување.
Стоил Антов
Животопис
Стоил Антов е роден во 1877 година во селото Секулица, Кратовско. Завршил педагошко училиште во Ќустендил, Бугарија. Учителствувал во Кратово, Крива Паланка и Одрин. Во 1900 година бил избран за раководител на околискиот комитет во Кратово. За време на Првата балканска војна, во 1912 година, бил уапсен во Одрин, и бил испратен во затворот во Измир, Мала Азија.
Починал во Софија, Бугарија на 16 март 1934 година.
NGC 6213
Објектот бил предмет и на други истражувања, па освен како NGC 6213 се споменува и како MCG 10-24-30, CGCG 299-17.
Откривање
Објектот е откриен на 25 јуни 1887 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6213 е од видот Sa. Видливиот сјај со голо око изнесува 14,7 m, а оној во рамките на интервалот од минималната до максималната честота 15,6 m, додека површинскиот сјај изнесува 12,9 m/лм2. NGC 6213 има привидни димензии од 0,7' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 41 м 37,3 с, а неговата деклинација, односно висината на лакот на тој агол, +57° 48' 54"". Положбениот агол на објектот е во износ од 57°.
Други поделби
Проучување на NGC 6213 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 58778. Во рамките на атласот на длабокото небо, Уранометрија 2000.00, објектот припаѓа на групата означена со бројот 52; додека во Каталогот на основни ѕвезди (GSC) е групиран под бројот 3885. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1101.
НБА плејоф 2011
НБА Плејофот 2011 е постсезонско натпреварување во Националната Кошаркарска Асоцијација во сезоната 2010-11. Осум тима од двете конфереции ќе се квалификуваат во плејофот, сите поделени во носители од 1 до 8, во формат подобар од седум. 2011 НБА плејофот започна во Сабота, 16 април 2011 и заврши во Недела, 12 јуни 2011.
Далас Маверикс беа прваци во 2011 НБА Плејофот
Чикаго Булс постигнаa неколку признанија првпат после сезоната 1997-98: најдобар учинок во Источната Конференција, титула во Централната Дивизија, и 60+ победи. Тие обезбедија најдобар учинок во НБА за првпат после сезоната 1996-97, што им гарантира предност на домашен терен, ако го достигнат НБА Финалето. Во продожени, тие ќе се сретнат со Индијана Пејсерс за првпат после истата година. Пејсерси учествуваат во плејофот првпат после 2006, исто како и Мемфис Гризлис. Њујорк Никс ќе стигнат до плејофот по првпат 2004, но ова е нивно прво појавување во плејофот со позитивен биланс после 2001. Филаделфија 76ерс и Њу Орлеанс Хорнетс учествуваат во плејофот веќе трипати во четири години. Останатите 11 тима беа во плејофот и минатата година. Оклахома Сити Тандер се упати кон плејофто со нивната прва титула во Северозападната Дивизија под ова име; нивната последна дивизиска титула ја освоија во 2005 како Сиетл Суперсоникс.
За првпат откако е употребен форматот со 16 тима во 1984, првите два носители од истата конференција (Сан Антонио Спарс и Лос Анџелес Лејкерс од Западната Конференција) го изгубија Натпреварот 1. Спарс изгубија од Гризлис, кој ја освоија нивната прва плеј-оф победа во историјата на тимор, додека Лејкерс изгубија од Хорнетс. Двајт Хауард од Орландо Меџик го изедначи тимскиот рекорд со 46 бода (31 во 1вото полувреме) во Натпреварот 1 против Атланта Хокс, кој припаѓаше на Трејси МекГреди во Натпреварот 2 во Првата Рунда од 2004 НБА Плејофот против Детроит Пистонс.
Со победата од 4-1 во серијата над Денвер Нагетс, Тандер ја забележаа нивната прва плејоф победа после 2005. Бостон Селтикс победи во само четири натпревари во серијата подобар од седум за првпат после 1986 со победата над Никси со 4-0 ; Ваков учинок тие немаа постигнато од 1992, во последната сезона на Лери Брд.
Гризлите ја победија нивната прва плеј-оф серија во нивната тимска историја. Тие станаа четвртиот 8 носител кои продолжил во Конференциското Полуфинале во историјата на НБА после победата над Спарси во шест натпревари, и втор откако првата рунда беше проширена на формат од подобар од седум. Во продолжение, оваа сезона беше прва во која ниту еден од натпреварите во првата рунда не беше доведен до Натпреварот 7 откако е воведен овај формат. Лос Анџелес Лејкерс, кои победија во Финалето во двете претходни години, беа “изметени“ од Далас Маверикс во втората рунда. Ова е првпат тренерот на Лејкерс, Фил Џексон да биде “изметен“ во некоја плејоф серија..
Натпреварот 7 од серијата помеѓу Гризлис и Тандер ја осигура 12тиот последователен плејоф со најмалку еден изигран Натпревар 7. Последниот НБА плејоф вокој не се изигра ниту еден Натпревар 7 беше во 1999.
Во натпреварот 1 Од Финалето на Западната Конференција, Дирк Новицки од Далас Маверикс постави нова плејоф рекорд за најмногу погодени слободни без промашување со 24, претходно поставен од Пол Пирс (21) во 2003. Новицки исто така го постави рекордот за најдобра процентажа од слободно фрлање во серијата со 98% прецизност.
Далас Маверикс и Мајами Хит ќе се сретнат во НБА Финалето. Далас ги победи Оклахома Сити Тандер во 5 натпревари. Мајами ги победи Чикаго Булс во 5 натпревари исто така. Во репризата од 2006 Финалето Далас Маверикс ги победи Мајами Хит со резултат од 4-2.
2011 Плејофот беше обележан како прв после 2007, во кој само во една серија се играше Натпревар 7.
Двајцата минатогодишни финалисти беа исфрлени во втората рунда (Лејкерс со 0-4 од Далас, а Бостон 1-4 од Мајами).
Формат
3 победници од дивизиите и 5 други тимови со најмногу победи од секоја конференција се квалификуваат за плејофот. Носителите се одлучуваат според учинокот на секој тим во регуларниот дел од сезоната. Но како и да е, на победникот во дивизијата му е загарантирано најмалку четвртото место, без оглед на неговиот учинок.
Тај-брејк процедура
Критериуми според кои се одлучуваат носителите се:
Ако има повеќе од два тима кои се изедначени, тимот кој победува во тај-брејкот добива највисоко места, додека тај-брејкот за другите тимови започнува од првиот чекор, така сè додека да се одлучат сите носители. Бидејќи трите победници во дивизиите имаат гарантирано место во првите четири, првин мора да се решки тај-брејкот кој ќе го одлучи победникот во дивизијата, пред да започнат другите тај-брејкови.
Источна Конференција
— = Не е возможно
Западна Конференција
— = Не е возможно
НБА Плеј-оф
Тимови со задебелени букви продолжуваат во наредната рунда. Броевите лево од секој тим го означуваат местото на носител во неговата конференција, а броевите десно од секој тим го означуваат бројот на натпревари кои тимоти ги победил во таа рунда. Победниците во дивизиите се означени со ѕвездичка. Предноста на домашен терен во НБА Финалето не секогаш му припаѓа на тимот со повисок број на носител, туку на тимот со подобар учинок во регуларниот дел од сезоната (на пример, 4от ностиел во Западната Конференција може да има подобар учинок во регуларниот дел од сезоната од 3от носител во Источната Конференција и затоа доколку тие два тима се сретнат во Финалето, тој ќе добие предност на домашен терен); Тимовите со предност на домашен терен се напишани со закосени букви.
(1) Чикаго Булс vs. (8) Индијана Пејсерс
Чикаго победи со 3–1 во меѓусебни натпревари во регуларната сезона:
Последно плејоф среќавање: 1998 Финале на Источната Конференција (Чикаго победи со 4–3)